VF Plus in die Vrystaat het sy premierskandidaat en provinsiale lyste vir die komende verkiesing bekend gemaak
Mediaverklaring Onlangse marknavorsing toon dat te midde van die politieke speelveld wat tans drasties anders lyk as in 2009, die VF Plus se steun grootliks toegeneem het. Die VF Plus is die enigste party wat die heropening van grondeise en strenger Swart Ekonomiese Bemagtigingsbeleid (SEB) sowel as regstellende aksie (RA) teenstaan in belang van Suid-Afrika in geheel.
Die VF Plus in die Vrystaat het sy premierskandidaat en provinsiale lyste vir die komende verkiesing bekend gemaak na afloop van ‘n provinsiale kongres en ‘n federale raadsvergadering waar hierdie lyste bepaal en goedgekeur is.
Mnr Wouter Wessels, nasionale jeugleier en lid van die provinsiale wetgewer vir die VF Plus, is tydens die provinsiale kongres eenparig as die premierskandidaat aangewys. Mnr Jan van Niekerk, provinsiale leier van die VF Plus in die Vrystaat het, gesê die VF Plus het die volste vertroue dat Wessels, wat reeds by mnr. Abrie Oosthuizen as wetgewerlid oorgeneem het, meer as opgewasse is om sy kandidatuur op te neem. Wessels dien op die uitvoerende dagbestuur, federale dagbestuur en tree as die nasionale tegniese verkiesingsbestuurder van die VF Plus op. Hy het aan die UV studeer en was voorheen as ‘n direkteur werksaam by die nasionale departement van landbou, bosbou en visserye.
Wessels het homself deur die jare bewys as `n persoon wat nie terugstaan vir die ANC nie. Hy het tydens die debat oor die openingsrede van die Vrystaatse premier geëis dat die premier, mnr. Ace Magashule, die eerbare ding doen en bedank aangesien hy die Vrystaat in die steek gelaat het.
Van Niekerk het bygevoeg dat die Vrystaat se lys van kandidate vir die provinsiale wetgewer goed gebalanseerd is en sterk kandidate insluit.
Die Vrystaatse kandidatelys is as volg: Wouter Wessels
Theo du Toit
Japie van den Berg
Marizelle van Niekerk
Die VF Plus is vol vertroue dat die party gaan groei in die komende verkiesing. Die nasionale leier, dr. Pieter Mulder tesame met Wessels en van die ander Vrystaat kandidate, besoek vandag kiesers in Bloemfontein as deel van die party se afskop van sy veldtog in die Vrystaat en ‘n proses om die kiesers aan die party se verkiesingsmanifes bloot te stel.
VRYSTAATSE LEIER: VF PLUS
083 743 2042 / (056) 625 0064